recursal/SuperWikiNEXT-32B huggingface dataset:
**சோமாலி காகம்** (*Somali crow*) அல்லது **குள்ள காக்கை** (*கோர்வசு எடிதே*) என்பது தோராயமாக 44-46 செ.மீ. நீளமுடைய கரியன் காக்கை, *கோர்வசு கொரோன்* காகமாகும். ஆனால் இதன் நீளமான அலகு மற்றும் இறகு ஓரளவு பழுப்பு நிற வார்ப்புடன் காணப்படும்.

பரவல்
-----

சோமாலி காகம் முக்கியமாகச் சோமாலியா, சீபூத்தி, ஒகாடன் மற்றும் ஆப்பிரிக்காவின் வட எல்லைப்புற மாவட்டத்தில் காணப்படுகிறது. மேலும் பெரிய பழுப்பு-கழுத்து காக்கை *கோ. உருபிகோலிசி*லிருந்து இதன் குரல், தோற்றம் மற்றும் நடத்தையில் உள்ள வேறுபாடுகளால் வேறுபடுத்தி அறியப்படுகிறது.

இது முன்னர் பெரிய பழுப்பு-கழுத்து காக்கையின் (*சி. உரூபிகோலிசு*) துணையினமாகக் கருதப்பட்டது. ஆனால் இப்போது இது ஒரு தனித்துவமான சிற்றினமாகக் கருதப்படுகிறது.

இந்த காகம், பழுப்பு கழுத்து காக்கையை விடக் கருப்பு வெள்ளை காக்கை *கோ. ஆல்பசுடன்* நெருக்கமாக இருப்பதாக சில வகைப்பாட்டியலளாரால் கருதப்படுகிறது. குறிப்பாக இதன் நடத்தையில். கருப்பு வெள்ளைக் காகத்திற்கும் சோமாலிய காகத்திற்கும் இடையே உள்ள கலப்பினப் பறவைகள், இரண்டு சிற்றினங்களின் நெருங்கிய உறவை வலுப்படுத்துவதாகத் தோன்றுகிறது.

இனப்பெருக்கம்
-------------

கூடு என்பது காக்கை போன்ற பருமனான கட்டமைப்பாகும். இது ஒரு தனி மரத்திலோ அல்லது தந்தி கம்பத்திலோ அமைக்கப்பட்டுள்ளது. இது கடலோரப் பகுதிகளில் அல்லது மரங்கள் கிடைக்காத பகுதிகளில் காணப்படும் பாறைகளில் கூடு கட்டும். ஒரு முறை 3-5 முட்டைகள் ஏப்ரல் மற்றும் மே மாத தொடக்கத்தில் இடுகின்றது.

இதன் குரல் ஐரோவாசியாவின் *கோர்வசு புருகிலெகசு என்ற* காக்கையினைப் போல *"கவ்"* என்று ஒலிக்கும்.

மேற்கோள்கள்
-----------

1. ↑  BirdLife International (2016). "*Corvus edithae*". *IUCN Red List of Threatened Species* **2016**: e.T22732286A95046030. doi:10.2305/IUCN.UK.2016-3.RLTS.T22732286A95046030.en.. பார்த்த நாள்: 12 November 2021.
2. ↑  "Somali Crow - eBird". *ebird.org* (ஆங்கிலம்). 2023-05-17 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1301945
* விக்கியினங்கள்: Corvus edithae
* BirdLife: 22732286
* ஈபேர்டு: somcro2
* GBIF: 5788768
* iNaturalist: 72763
* ITIS: 916635
* IUCN: 22732286
* என்.சி.பி.ஐ: 1196281
* Xeno-canto: Corvus-edithae

 |
**சித்ரலேகா** ( *Chitralekha*) பாகவத புராண மாந்தரான உஷாவின் தோழியும், வாமன அவதாரத்தின் போது, வாமனரால் பாதளத்திற்கு தள்ளப்பட்ட அசுரரான மகாபலி சக்கரவர்த்தியின் மகனான பாணாசுரனின் அமைச்சரையில் அமைச்சராக இருந்தவரின் மகளும் ஆவார். உஷாவை அவளது காதலன் அனிருத்தனுடன் இணைக்க இவள் தன் மந்திர சக்திகளைப் பயன்படுத்துகிறாள். 

அனிருத்தனைப் பாணாசூரன் மகள் உஷா மையல் கொண்டு கவர்ந்து சென்றாள். தன் பேரனை காணாத கிருஷ்ணர், பின்னர் நடந்தவற்றை அறிந்து, பாணாசூரனிடம் தன் பேரனை விடுவிக்கக் கோரினார். அதனை மறுத்த பாணாசூரனிடம் போரிட்டு, அவனது ஆயிரம் கைகளில் இரண்டைத் தவிர மற்றவைகளை கிருஷ்ணர் வெட்டி விடுகிறார்.
இதனால் துவாரகை தரப்பிற்கும், அசுரர் தரப்பிற்கும் போர் நிகழ்ந்தது. பாணாசுரன் சிறந்த சிவபக்தனாதலால் இது சிவனுக்கும் கிருஷ்ணனுக்கும் இடையிலான போராயிற்று. இறுதியில் சிவனே கிருட்டிணன். கிருஷ்ணனே சிவன் என்ற தத்துவம் உணர்த்தப்பட்டு, அனிருத்தனுக்கும், உஷாவுக்கு திருமணம் நடைபெற்றது.

சான்றுகள்
---------

1. ↑  www.wisdomlib.org (2020-11-14). "Citralekha Unites Aniruddha with Usha [Chapter 120]". *www.wisdomlib.org* (ஆங்கிலம்). 2022-11-07 அன்று பார்க்கப்பட்டது.
2. ↑  Vanamali (2012). *The Complete Life of Krishna*. Simon and Schuster. பன்னாட்டுத் தரப்புத்தக எண்:1594776903. .
3. ↑  Stephen Knapp. *Krishna Deities and Their Miracles*. Prabhat Prakashan. .
4. ↑   *Krishna*. Har Anand Publications. 2009. பக். 68. பன்னாட்டுத் தரப்புத்தக எண்:8124114226. .
5. ↑  Chandra sekhar Singh. *The Purans volume-02*. Lulu.com. பன்னாட்டுத் தரப்புத்தக எண்:1365593274. .
6. ↑
7. ↑  www.wisdomlib.org (2017-03-20). "Citralekha, Citralekhā, Citra-lekha: 18 definitions". *www.wisdomlib.org* (ஆங்கிலம்). 2022-11-07 அன்று பார்க்கப்பட்டது.
**விசயலட்சுமி சாதோ** (*Vijayalaxmi Sadho*)(பிறப்பு: நவம்பர் 13, 1955) என்பவர் இந்தியச் சமூக சேவகர், அரசியல்வாதி மற்றும் முன்னாள் நாடாளுமன்ற உறுப்பினர் ஆவார். இவர் இந்திய நாடாளுமன்ற உறுப்பினராக மேல்சபையில் மத்தியப் பிரதேசத்திலிருந்து இந்தியத் தேசிய காங்கிரசு சார்பில் தேர்ந்தெடுக்கப்பட்டார். இவர் மத்தியப் சட்டமன்றத்தின் சட்ட சபையில் மகேசுவரை பிரதிநிதித்துவப்படுத்துகிறார். சாதோ 25 திசம்பர் 2018 அன்று புதிய மத்தியப்பிரதேச அரசாங்கத்தின் அமைச்சராகப் பதவியேற்றார்.

இளமையும் கல்வியும்
------------------

சாதோ 1955ஆம் ஆண்டு நவம்பர் 13ஆம் தேதி இந்தியாவின் மத்தியப் பிரதேச மாநிலத்தில் உள்ள கார்கோன் மாவட்டத்தில் உள்ள மண்டலேசுவரில் பிறந்தார். இவர் போபாலில் உள்ள காந்தி மருத்துவக் கல்லூரியில் மருத்துவப் பட்டம் பெற்றார்.

பணி
---

சாதோ 1985 முதல் 1992 வரை மத்தியப் பிரதேசத்தின் இந்திய இளைஞர் காங்கிரசின் பொதுச் செயலாளராக இருந்தார். 1985 முதல் 1989 வரை மத்தியப் பிரதேச சட்டமன்ற உறுப்பினராக பணியாற்றினார். இவர் பொதுக் கணக்குக் குழு, பெண்கள் மற்றும் குழந்தைகள் நலக் குழு மற்றும் பட்டியலினத்தவர், பழங்குடியினர் மற்றும் பிற பிற்படுத்தப்பட்ட வகுப்பினருக்கான நலக் குழுவின் உறுப்பினராக இருந்துள்ளார். 1989 முதல் 1990 வரை நாடாளுமன்ற செயலாளராக பணியாற்றினார். சாதோ பொதுச் சுகாதாரம் மற்றும் குடும்ப நலத்துறை மற்றும் சிறைத்துறை, 1993 முதல் 1998 வரை மத்தியப் பிரதேச அரசாங்கத்தின் உறுப்பினராகவும் இருந்தார். 1985 முதல் 2018 வரை 5 முறை மத்தியப்பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1990 மற்றும் 2003 சட்டமன்றத் தேர்தல்களில் தோல்வியடைந்தார். 2013-ல் இவர் இந்திய நாடாளுமன்ற மாநிலங்களவைக்கு உறுப்பினராகத் தேர்ந்தெடுக்கப்பட்டார்.

சாதோ ஏப்ரல் 2010-ல் மாநிலங்களவை உறுப்பினராகத் தேர்ந்தெடுக்கப்பட்டார். இவர் சுகாதாரம் மற்றும் குடும்ப நலன் தொடர்பான குழு, வன்கொடுமை தடுப்பு சட்டத்திற்கான தேர்வுக் குழு, மேசை உறுப்பினர் மீது வைக்கப்பட்டுள்ள ஆவணங்களுக்கான குழு, ஊரக வளர்ச்சி அமைச்சகத்திற்கான ஆலோசனைக் குழு, சுகாதாரம் மற்றும் குடும்ப நலன் மற்றும் மத்திய மேற்பார்வை வாரியம் ஆகியவற்றின் உறுப்பினராக பணியாற்றினார்.

மேற்கோள்கள்
-----------

1. 1 2  "Maheshwar Election Result 2018 Live Updates: Candidate List, Winner, MLA, Leading, Trailing, Margin". 11 December 2018. 13 December 2018 அன்று மூலம் பரணிடப்பட்டது.
2. ↑  "Department Of Public Relations,Madhya Pradesh". *www.mpinfo.org*. 2019-08-02 அன்று மூலம் பரணிடப்பட்டது. 2020-07-13 அன்று பார்க்கப்பட்டது.
3. 1 2 3  "WebPage of Dr. Vijayalaxmi Sadho Member of Parliament (RAJYA SABHA)". 22 March 2014 அன்று பார்க்கப்பட்டது.
4. ↑  PTI (2018-12-25). "Madhya Pradesh CM Kamal Nath expands Cabinet, inducts 28 ministers". *Mint* (ஆங்கிலம்). 2018-12-27 அன்று பார்க்கப்பட்டது.

வெளி இணைப்புகள்
---------------

Vijayalaxmi Sadho on Twitter
விசய் சேசாத்திரி
**விசய் சேசாத்திரி** (Vijay Seshadri பிறப்பு 1956) என்பவர் ஓர் ஆங்கிலக் கவிஞர். 2014 ஆம் ஆண்டுக்குரிய புகழ் வாய்ந்த புலிட்சர் பரிசு பெற்றவர். இவர் ஒரு கட்டுரையாளராகவும் இலக்கியத் திறனாய்வாளராகவும் கல்லூரி ஆசிரியராகவும் விளங்கி வருகிறார். அமெரிக்காவில் வாழும் ஓர் இந்தியர் ஆவார்.

பிறப்பும் படிப்பும்
-------------------

இந்தியாவில் பெங்களூருவில் பிறந்த விசய் சேசாத்திரி தம் 5 ஆம் அகவையில் அமெரிக்காவுக்கு வந்தார். இவருடைய தந்தை இவரை ஒரு அறிவியல் மேதையாக உருவாக்க விரும்பினார். ஆனால் கவிதை இவரை ஆட்கொண்டது. இளைஞராக இருக்கும்போது கொலம்பசு, ஓகியோ ஊர்களில் வசித்தார். கொலம்பியா பல்கலைக் கழகத்தில் எம்.எப். ஏ. என்னும் உயர் கல்வி பயின்றார். உருது மொழியைப் பயில இந்தியாவின் லாகூருக்குச் சென்றார். மிர்சா காலிப் என்னும் கவிஞரின் இலக்கியப் படைப்புகளை ஆர்வத்துடன் பயின்றார்.

கவிதை நூல்கள்
-------------

* ஒயில்ட் கிங்டம் (Wild Kingdom) 1996
* தி லாங்க் மெடோ ( The Long Meadow) 2003
* 3 செக்சன்ஸ் (3 Sections) 2013

கவிதைச் சிறப்பு
---------------

ஆடன், யீட்ஸ், ராபர்ட் ப்ராஸ்ட், வால்ட் விட்மன் போன்ற ஆங்கிலக் கவிஞர்களை நேசிக்கும் இவர் பெற்ற மீனவத் தொழில் அனுபவங்களையும் சுமையுந்துகள் ஒட்டிய அனுபவங்களையும் இவருடைய கவிதைகளில் காணலாம். 2013 ஆம் ஆண்டில் வெளி வந்த 3 செக்சன்ஸ் என்னும் கவிதை நூலின் சிறப்பைப் பாராட்டிப் புலிட்சர் பரிசு 2014 ஆம் ஆண்டில் வழங்கப்பட்டது.

பணி
---

பென்னிங்க்டன் கல்லூரியிலும் சாரா லாரன்சு கல்லூரியிலும் ஆசிரியராகப் பணி புரிகிறார். நியூயார்க்கர் போன்ற இலக்கிய இதழ்களில் இலக்கியக் கட்டுரைகளை எழுதி வருகிறார். நூல்களைத் திறனாய்வு செய்தும் எழுதி வருகிறார்.

மேற்கோள்
--------

1. ↑  "http://timesofindia.indiatimes.com/india/India-born-poet-Vijay-Seshadri-wins-2014-Pulitzer-Prize/articleshow/33760078.cms". 29 நவம்பர் 2014 அன்று பார்க்கப்பட்டது. External link in `|title=` (உதவி)

*
**பெரியதடாகம் அனுவாவி சுப்பிரமணியசுவாமி கோயில்** தமிழ்நாட்டில் கோயம்புத்தூர் மாவட்டம், பெரியதடாகம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சுப்பிரமணியசுவாமி, வள்ளி தெய்வாணை சன்னதிகளும், சிவன், ஆஞ்சநேயர், கன்னிமூலகணபதி, நவகிரகம், இடும்பன், பாதவிநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. [[தை மாதம்]] தைப்பூசம் 2நாள் முக்கிய திருவிழாவாக நடைபெறுகிறது. ஐப்பசி மாதம் சூரசம்காரம், திருக்கல்யாணம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மான் விடு தூது** என்பது மிதிலைப்பட்டிக் குழந்தைக் கவிராயர் என்பவர் இயற்றிய ஓர் அரிய நூலாகும். இதனை உ.வே. சாமிநாதையர் 1936-ஆம் ஆண்டு பதிப்பித்து வெளியிட்டுள்ளார். இந்நூல் 301 கண்ணிகளைக் கொண்டது.

நூலாசிரியர் வரலாறு
------------------

குழந்தைக் கவிராயர் எனும் புலவர் மிதிலைப்பட்டி எனும் ஊரில் பிறந்தவர். தந்தை மங்கைபாக கவிராயர். இவர் இந்நூலைத் தவிர வேறு நூல்கள் எழுதியதாகக் குறிப்புகள் இல்லை. தனிப்பாடல்கள் பல இயற்றியுள்ளார். இவரது தனிப்பாடல்களுள் சிறப்புமிகுப் பாடல் ஒன்றுண்டு. ஒரு சமயம் நாட்டில் பஞ்சம் வந்தது. அப்போது தாண்டவராய பிள்ளை ஏழை மக்கள் பலருக்கு உணவிட்டார். அதனைப் பாராட்டி இக்கவிராயர். இவரது செய்யுட்களைக் கேட்டு மகிழ்ந்த மன்னன் பரிசுகள் பல வழங்கி மகிழ்ந்தான்.

பாட்டுடைத் தலைவன்
-----------------

நூலின் பாட்டுடைத் தலைவன் தாண்டவராய பிள்ளை. இவர் முல்லையூரில் கார்காத்த வேளாளர் குலத்தில் காத்தவராய பிள்ளைக்கு மகனாகப் பிறந்தார். சிவகங்கை சமஸ்தானத் தலைவராக இருந்த சசிவர்ண துரை அவர்கள் பிள்ளையவர்களின் திறமையைக் கண்டு தமக்கு தளவாயாக அமர்த்திக் கொண்டார். இவர் செய்த அறப்பணிகள் அதிகம்.

நூற் சிறப்புகள் சில
-------------------

மானை அம்பால் எய்த பாவத்தால் பாண்டு எனும் அரசன் இறந்த செய்தியும், மான் வாயுவுக்கு வாகனமாக இருப்பதும், கலைக் கோட்டு முனிவர் மான் கொம்பைப் பெற்றதும் ஆகிய புராண இதிகாச வரலாறுகள் பல நூலில் இடம் பெற்றுள்ளன. 'அரியவற்றுள் எல்லாம் அரிதே' எனும் குறளை 42-ஆம் கண்ணியிலும், 'பிறவிப் பெருங்கடல்' எனும் குறளை 44-ஆம் கண்ணியிலும் அழகுற அமைத்துக் காட்டியுள்ளார். இன்னும் பல சிறப்புகள் கொண்டது மான் விடுதூது நூல்.

மேற்கோள்களும் உசாத்துணைகளும்
----------------------------

1. ↑  மான் விடு தூது - குழந்தைக் கவிராயர், மதுரைத் திட்டம், அணுக்கம்: 6-04-2017

* மான் விடு தூது' பதிப்பாசிரியர் ' உ.வே.சாமிநாதையர்- கலைமகள் வெளியீடு 1936
**மான்கீம் செயல்முறையானது** (*Mannheim process*) ஐதரசன் குளோரைடு மற்றும் சோடியம் சல்பேட்டு ஆகியவற்றைத் தயாரிப்பதற்கானத் தொழிற்துறை தயாரிப்பு முறையாகும்.

வரலாறு
------

1772  ஆம் ஆண்டு சுவீடிசு வேதியியலாளர் காரல் வில்லெம் சீலே கடல் நீரிலிருந்துது பெறப்பட்ட உப்பு மற்றும் ஈய மஞ்சள் ஆகியவற்றை வெப்பப்படுத்தும் போது சிறிய அளவில் எரிசோடா (சோடியம் ஐதராக்சைடு) விளைபொருளாகக் கிடைப்பது கண்டுபிடிக்கப்பட்டது.  பின்வரும் ஆண்டுகளில், வேறு பலர் இந்த முறையை மாற்றம் செய்தனர்.   சோடியம் சல்பேட் (*உப்பு க்கட்டி*) ஆனது இரும்புத் துருவல்கள் மற்றும் நிலக்கரி ஆகியவற்றுடன் இணைத்து வினைப்படுத்தும் போது சோடியம் கார்பனேட்டு (*சோடா சாம்பல்* என அழைக்கப்படுவது) உற்பத்தி செய்யப்படுவது கண்டறியப்பட்டது. மற்றொரு முறையில் உப்பு அல்லது உப்புக்கட்டியை கால்சியம் ஐதராக்சைடு (*நீர்த்த சுண்ணாம்பு*) உடன் வினைப்படுத்தும் போது சிறிற அளவில் தரம் குறைந்த சோடா சாம்பல் கிடைக்கிறது. இந்த மாற்று முறையானது பெரிய அளவிலான தயாரிப்புகளுக்கு பொருத்தமற்ற முறையாகும்.

1780 கள் மற்றும் 1790 களில், நிக்கோலா லெப்லாங்கு என்பவர் தொழில்முறையில் அதிக அளவில் சோடியம் கார்பனேட்டு தயாரிப்பதற்கான ஒரு மிகச்சரியான முறையைக் கண்டுபிடித்தார். இந்த முறை லெப்லாங்கு செயல்முறை என அழைக்கப்படுகிறது. மான்கீம் செயல்முறையில்  இடைநிலைப் பொருளாக கிடைத்த சோடியம் சல்பேட்டை லெப்லாங்கு செயல்முறை பயன்படுத்திக் கொண்டது. லெப்லாங்கு செயல்முறையில்  உருவாக்கப்படும் கனரக மாசான ஐதரசன் குளோரைடு வளிமண்டலத்தில் சேரும் போது சுற்றுச்சூழலுக்குப் பாதிப்பை ஏற்படுத்தியது. இதைத் தடுக்கும் நோக்குடன் அல்லது இத்தகைய உமிழ்வுகளை ஒழுங்குபடுத்தும் நோக்குடன் ஐக்கிய இராச்சியத்தின் பாராளுமன்றத்தில் கார/ஆல்கலி சட்டம் 1863  பிறப்பிக்கப்பட்டது.  இச்சட்டமே காற்று மாசுபடுத்துதலுக்கு எதிரான திறன் மிக்க முதல் சட்ட நடவடிக்கை என அங்கீகரிக்கப்பட்டுள்ளது.

1861 ஆம் ஆண்டில் வேதியியலாளர் மற்றும் தொழிலதிபர் எர்னசுட்டு சால்வே என்பவர் சோடியம் கார்பனேட்டைத் தயாரிப்பதற்கான  மேலும்  நேரடியான முறை ஒன்றை வளர்த்தெடுத்தார். இந்த முறையின் வரவு, பொருளாதார மற்றும் சுற்றுச்சூழல் காரணங்களை முன்னிறுத்தி லெப்லாங்கின் முறையினை வழக்கொழிந்து போக காரணமாய்  இருந்தது எனலாம்.

வேதியியல்
---------

இந்த வினையின் வினைபடு பொருட்களாக கந்தக அமிலம் (H2SO4) மற்றும் சோடியம் குளோரைடு (NaCl, சாதாரண உப்பு) ஆகியவை உள்ளன. இந்த வினையின் விளைபடு பொருட்களாக சோடியம் சல்பேட்டு (Na2SO4) மற்றும் வாயு நிலை ஐதரசன் குளோரைடு (HCl) ஆகியவை உள்ளன.

2 NaCl + H2SO4 → Na2SO4 + 2 HCl

குறிப்புகள்
-----------

1. ↑  Kiefer, David M. (January 2002). "It was all about alkali". *Today's Chemist at Work* (ACS Publications) **11**: 45–46, 49. பன்னாட்டுத் தர தொடர் எண்:1532-4494.. பார்த்த நாள்: 2016-01-22.
2. ↑  Benn, Doug. "Air Pollution: Solutions and Prospects". 2016-01-22 அன்று பார்க்கப்பட்டது.
3. ↑  Riegel, Emil Raymond (1974). Kent, James Albert. ed. *Riegel's Handbook of Industrial Chemistry* (7th ). New York: Van Nostrand Reinhold. பக். 132. பன்னாட்டுத் தரப்புத்தக எண்:9780442243470. .
**ஆர்கெஸ்ட்ராடஸ்** (*Archestratus*, பண்டைக் கிரேக்கம்: Ἀρχέστρατος **Ἀρχέστρατος** ) என்பவர் கிமு 432 இல் கிளர்ச்சி செய்த பொடிடேயாவை ஒடுக்க ஏதென்சால் அனுப்பப்பட்ட ஒரு தளபதி ஆவார். கிளர்ச்சியை அடக்கி, பொடிடேயா முக்கியஸ்தர்களை பணயக்கைதிகளாக பிடித்து, நகரின் மதிலை இடிக்கும் நோக்கத்துடன் இவர் அங்கு அனுப்பப்பட்டார். இந்த போர்ப் பயணத்தின்போது இவருடன் ஆல்சிபியாடீசு மற்றும் தத்துவஞானி சாக்கிரட்டீசு ஆகியோர் சென்று போர்புரிந்திருக்கலாம் எனப்படுகிறது. 

ஆர்கெஸ்ட்ராடஸ் தன் தலைமையிலான படைகளுடன் சென்று, திரேசுவில் தரையிறங்கிய பிறகு, பொடிடேயாவைத் தாக்காமல், மாசிடோனில் உள்ள தெர்மாவை நோக்கித் திரும்பினார். ஏனெனில் பொடிடேயன்களின் கிளர்ச்சிக்கு தூண்டுதலாகவும், உதவியாகவும் மாசிடோனியாவின் இரண்டாம் பெர்டிக்காஸ் இருந்ததே காரணமாகும்.  ஆர்கெஸ்ட்ராடஸிடம் 30 கப்பல்கள் மற்றும் ஆயிரம் ஆயுதமேந்திய வீரர்கள் இருந்தனர். ஆனால் கிளர்ச்சியாளர்களை ஒடுக்க முடியாத அளவுக்கு இவரது படை மிகவும் சிறியதாக இருந்தது.  சில அறிஞர்கள் ஆர்க்கிஸ்ட்ராடசின் கடற்படையின் அணுகுமுறையே பொடிடேயாவை வெளிப்படையாக கிளர்ச்சியில் ஈடுபடும் நிலைக்கு தள்ளியது என்று கருத்து தெரிவித்துள்ளனர். 

பொடிடேயா சமரில் ஈடுபட படைகள் சுற்றி மீண்டும் வந்ததாக கருதப்படுகிறது.  

பின்னர், ஆர்கெஸ்ட்ராடஸ் பத்து ஸ்ரடிகெஸ்களில் ஒருவராக இருந்தார் ( *στοατηγοί*, அல்லது "கமாண்டர்கள்") அவர்கள் 407 இல் நோட்டியம் சமருக்குப் பிறகு அல்சிபியாட்சை முறியடிக்க ஏதெனியன் கடற்படையின் கட்டளை அதிகாரிகளாக நியமிக்கப்பட்டனர்.

இந்தப் பட்டியலில் ஆர்கெஸ்ட்ராடஸின் பெயரை நமக்குக் கொடுக்கும் எழுத்தாளர்களான செனபோன் மற்றும் டியோடோரஸ் சிகுலஸ் ஆகியோர் இவரைப் பற்றி குறிப்பாக எதுவும் கூறவில்லை; ஆனால் இவர் மைட்டிலீனில் இறந்தார் என்று லிசியாசின் எழுத்துக்களிலிருந்து தெரிகிறது. எனவே காலிக்ராடிடாஸ் ஏதெனியன் கடற்படையை Ἐκατόννησοι இலிருந்து துரத்தியபோது இவர் கோனனுடன் இருந்ததாகத் தெரிகிறது.     

இந்த ஆர்கெஸ்ட்ராடஸ் என்ற பெயரைக் கொண்ட நபர் *பூலி அவையினரிடம்* மாறுபாடு கொண்டதாகக் கருதப்படுகிறது. அவர் ஏதெனியர்களை எசுபார்த்தன்களிடம் சரணடைய பரிந்துரைத்ததற்காக சிறையில் அடைக்கப்பட்டார்.

குறிப்புகள்
-----------

1. ↑  Thucydides, *History of the Peloponnesian War* 1.57, 1.59, 1.61
2. 1 2  Connop Thirlwall, *History of Greece*, vol. iv. p. 119, note 3
3. ↑  Lallot, Jean; Rijksbaron, Albert; Jacquinod, Bernard (2011). *The Historical Present in Thucydides*. Amsterdam Studies in Classical Philology. **18**. Brill Publishers. பக். 122–138. பன்னாட்டுத் தரப்புத்தக எண்:9789004201187.. பார்த்த நாள்: 2017-06-27.
4. ↑  Lampert, Laurence (2010). *How Philosophy Became Socratic: A Study of Plato's "Protagoras," "Charmides," and "Republic"*. University of Chicago Press. பக். 238–239. பன்னாட்டுத் தரப்புத்தக எண்:9780226470979.. பார்த்த நாள்: 2017-06-27. லாரன்ஸ் லம்பேர்ட் (2010). *How Philosophy Became Socratic: A Study of Plato's "Protagoras," "Charmides," and "Republic"*. University of Chicago Press. pp. 238–239. ISBN 9780226470979. Retrieved 2017-06-27.
5. ↑  Venning, Timothy (2015). *A Chronology of Ancient Greece*. Pen and Sword. பன்னாட்டுத் தரப்புத்தக எண்:9781473879232.. பார்த்த நாள்: 2017-06-27.
6. ↑  Xenophon, *Hellenica* 1.5.16
7. ↑  Diodorus Siculus, *Bibliotheca historica* 13.74, 77, 78
8. ↑  Lys. Ἀπολ. δωροδ. p. 162
9. ↑  Schn. ad Xen. Hell. 1.6.16
1822 ஆம் ஆண்டில் சார்லஸ் வில்சன் பீலே எனபவரால் வரையப்பட்ட அவரது சகோதரர் ஜேம்ஸ் பீலேயின் உருவப்படத்தில் ஆர்கண்ட் விளக்கு வரையப்பட்டுள்ளது.
ஆர்கண்ட் விளக்கைக் கண்டுபிடித்த அய்மே ஆர்கண்ட்
**ஆர்கண்ட் விளக்கு** (*Argand lamp*) 1780 ஆம் ஆண்டளவில் அய்மே ஆர்கண்ட் என்பவரால் கண்டுபிடிக்கப்பட்டு உரிமம் பெறப்பட்டது. இது அக்காலத்தில் இருந்த எண்ணெய் விளக்குகளிலும் கூடுதலான ஒளியை வழங்கி வீடுகளில் கிடைக்கக்கூடிய ஒளியின் அளவை மேம்படுத்தியது. இது சுமார் 6 தொடக்கம் 10 மெழுகுதிரிகள் வழங்கக்கூடிய ஒளியை வழங்கக்கூடியது. இது ஒரு வட்டவடிவில் அமைந்த திரியைக் கொண்டது. இது ஒன்றினுள் இன்னொன்றாக அமைந்த இரண்டு உலோக உருளைகளுக்கு இடையில் பொருத்தப்பட்டிருந்தது. இதனால், திரியின் நடுப்பகுதி ஊடாகவும், வெளிப்புறத்திலும் வளி சென்று வரக்கூடியதாக இருந்தது. அக்காலத்து முறையில் தேய்த்துச் செய்யப்பட்ட கண்ணாடி உருளை ஒன்றினால் திரி பக்கங்களில் மூடப்பட்டிருந்தது. இது சுவாலையை உறுதியாக எரியும்படி செய்ததுடன், சுவாலையைச் சுற்றிய காற்றோட்டத்தையும் மேம்படுத்தியது. இவ் விளக்கில் திமிங்கில எண்ணெய் போன்ற நீர்ம எண்ணெய் பயன்படுத்தப்பட்டது. தனியான கொள்கலன் ஒன்றிலிருந்து இந்த எண்ணெய் திரிக்கு வழங்கப்பட்டது. இவ்விளக்கின் வடிவமைப்பு கூடுதலான ஒளியைக் கொடுத்தது ஒருபுறம் இருக்க, எண்ணெயும், திரியும் முழு எரிதலுக்கு உள்ளாவதால் அடிக்கடி திரியை வெட்டிச் சுத்தம் செய்யவேண்டிய தேவையும் இருக்கவில்லை. 

  

விரைவிலேயே இவ் விளக்கு, ஏனைய வகை விளக்குகளைப் பயன்பாட்டிலிருந்து நீக்கியது. பல்வேறு அழகிய வடிவங்களில் இவ் விளக்குகள் செய்யப்பட்டன. சிக்கல் கூடிய அமைப்பின் காரணமாக, இவை அக்காலத்தில் புழக்கத்தில் இருந்த எண்ணெய் விளக்குகளை விடக் கூடிய விலை கொண்டவையாக இருந்தன. இதனால் முதலில் பண வசதி கொண்டவர்களே இவற்றைப் பயன்படுத்தக் கூடியதாக இருந்தது. எனினும், விரைவிலேயே நடுத்தர வசதி கொண்டவர்களும், பின்னர் குறைந்த வசதி உள்ளவர்களும் கூட இவ்விளக்குகளைப் பயன்படுத்தும் நிலை வந்தது. 1850 ஆம் ஆண்டுகள் வரை இவ் விளக்கே எல்லோராலும் விரும்பப்பட்டது. 1850 ஆம் ஆண்டளவில், தட்டையான திரியும், நடுவில் பருத்த அமைப்பும் கொண்ட கண்ணாடி உருளைகளுடன் கூடிய மண்ணெய் விளக்குகள் அறிமுகமாயின. மண்ணெய், திமிங்கில எண்ணெயை விடக் குறிப்பிடத்தக்க அளவு மலிவாக இருந்தது. இதனால் புழக்கத்தில் இருந்த ஆர்கண்ட் விளக்குகள் கூட மண்ணெயைப் பயன்படுத்தும் வகையில் மாற்றி அமைக்கப்பட்டன.

மேற்கோள்கள்
-----------

விக்கிமீடியா பொதுவகத்தில்,  
 ***Argand lamps***   
என்பதின் ஊடகங்கள் உள்ளன. 

* Wolfe, John J. *Brandy, Balloons, & Lamps: Ami Argand, 1750-1803* Southern Illinois University, (1999) ISBN 0-8093-2278-1.
* History of the lamp பரணிடப்பட்டது 2007-07-15 at the வந்தவழி இயந்திரம்
**இந்திரா காந்தி விளையாட்டரங்கம்** (*Indira Gandhi Stadium, Una*) என்பது இந்தியாவின் இமாச்சலப் பிரதேசத்தில் உள்ள உனாவில் உள்ள ஒரு துடுப்பாட்ட மைதானம் ஆகும். 1986/87 ரஞ்சிக் கோப்பை போட்டியில், 1986 நவம்பரில் இந்த மைதானம் முதலில் இமாச்சல பிரதேசம் தில்லி துடுப்பாட்ட அணியுடன் விளையாடிய போது முதல்தர போட்டியை நடத்தியது. இதுவரை இந்த மைதானத்தில் மேலும் 21 முதல்தர போட்டிகள் நடந்துள்ளன. இதில் கடைசியாக 2001/02 ரஞ்சிக் கோப்பை போட்டியில் இமாச்சல பிரதேசம் மற்றும் பயிற்சி போட்டிகள் நடந்தன. இந்த மைதானத்தில் நடைபெற்ற முதல் பட்டியல் அ துடுப்பாட்டம் 1989/90 தியோதர் கோப்பைக்காக மத்திய மண்டலம் மேற்கு மண்டலத்துடன் விளையாடியதாகும். 1993/94 ரஞ்சிக் கோப்பை ஒரு நாள் போட்டியில் பயிற்சி வருகை தரும் அணியாக இருந்த இமாச்சல பிரதேசம் முதன்முதலில் பட்டியல் அ போட்டியில் விளையாடியது. 1993/94 பருவ மற்றும் 2010/11 பருவ போட்டிகளில் இமாச்சல பிரதேசம் பத்தொன்பது பட்டியல் அ பிரிவில் விளையாடியுள்ளது.

மேற்கோள்கள்
-----------

1. ↑  "First-class Matches played on Indira Gandhi Stadium, Una". CricketArchive. 29 October 2011 அன்று பார்க்கப்பட்டது.
2. ↑  "List A Matches played on Indira Gandhi Stadium, Una". CricketArchive. 29 October 2011 அன்று பார்க்கப்பட்டது.

வெளி இணைப்புகள்
---------------

* இந்திரா காந்தி ஸ்டேடியம், உனா ESPNcricinfo இல்
* இந்திரா காந்தி ஸ்டேடியம், உனா கிரிக்கெட் ஆர்கைவ்
**சாயாஜி ரத்னா விருது** (*Sayaji Ratna Award*) என்பது பரோடா மேலாண்மை சங்கத்தினால் 2013-ல் தேசிய அளவிலான விருது சிறந்த பங்களிப்பினை வழங்கும் ஆளுமைகளுக்கு வழங்கப்படும் விருதாகும்.

பின்னணி
-------

சாயாஜி ரத்னா விருதினை வடோதராவின் முன்னாள் ஆட்சியாளரான மகாராஜா சாயாஜிராவ் கெய்க்வாட் III-இன் அவரது 151வது பிறந்தநாளைக் குறிக்கும் வகையில் பரோடா மேலாண்மை சங்கம் 2013-்நிறுவியது. பரோடா மேலாண்மை சங்கம் என்பது வதோதராவில் 1957-ல் நிறுவப்பட்ட நிறுவனம் ஆகும். இந்நிறுவனம் அனைத்திந்திய மேலாண்மை சங்கத்தின் அமைப்பில் உறுப்பினராக உள்ளது. இந்த விருது ஆண்டுதோறும் இந்தியாவில் வாழும் ஜாம்பவான்களுக்கு வழங்கப்படுகிறது. இது வணிகம், விளையாட்டு, கலை, மனித நேயம், கல்வி, நிர்வாகம் மற்றும் மருத்துவம் ஆகிய துறைகளில் ஆளுமை மற்றும் சிறந்த பங்களிப்பை அங்கீகரிக்கும் வகையில் சாதனை புரிந்தவர்களுக்கு வழங்கப்படுகிறது. மகாராஜா மூன்றாம் சாயாஜிராவ் தனது புகழ்பெற்ற ஆட்சியின் போது வெளிப்படுத்திய நட்சத்திர குணங்களைக் கொண்ட ஒரு நபரை நடுவர் குழு தேர்ந்தெடுக்கிறது. இந்த குணங்களில் குறிப்பிடத்தக்கவை - தொலைநோக்கு பார்வை, நேர்மை, இரக்கம், பரோபகாரம், நிறுவனத்தை உருவாக்கும் திறன், நிபுணர்களின் ஆதரவு மற்றும் சமூகத்தின் அனைத்துப் பிரிவினரையும் உள்ளடக்கி ஊக்குவிக்கும் மற்றும் மேம்படுத்தும் தலைமை ஆகியன.

### முதல் விருதாளர்

இந்த விருதை முதலில் பெற்றவர் இன்ஃபோசிஸ் நிறுவனத்தின் இணை நிறுவனர் நா. ரா. நாராயண மூர்த்தி ஆவார். 13 மே 2013 அன்று வதோதராவில் நடந்த விழாவில் இவருக்கு இந்த விருது வழங்கப்பட்டது.

### இரண்டாவது விருதாளர்

சாயாஜி ரத்னா விருதை இரண்டாவதாகப் பெற்றவர் ரத்தன் டாட்டா, மும்பையைச் சேர்ந்த டாட்டா குழுமத்தின் இந்தியத் தொழிலதிபர் ஆவார். தற்போது இவர் டாட்டா சன்ஸ் நிறுவனத்தின் சீர்மிகு தலைவர் பதவியை வகிக்கிறார். இது ஒரு கெளரவ மற்றும் ஆலோசனை பதவியாகும். இந்த விருது 1 திசம்பர் 2015 அன்று வதோதராவில் இவருக்கு வழங்கப்பட்டது.

### மூன்றாவது விருதாளர்

இந்த விருதை மூன்றாவதாகப் பெற்றவர் இந்தி திரைத்துறை நடிகர் அமிதாப் பச்சன் ஆவார். இது இவருக்கு 20 நவம்பர் 2018 அன்று வதோதராவில் வழங்கப்பட்டது.

மேலும் பார்க்கவும்
------------------

* மகாராஜா சாயாஜிராவ் கெய்க்வாட் III

1. ↑  BMA starts Sayaji Ratna Award, The Times of India, 11-Mar-2013
2. ↑  Award instituted to commemorate Gaekwad III’s 151st birth anniversary, The Indian Express, 10-May-2013
3. ↑  First Sayaji Ratna Award to Murthy, India Speaker Bureau
[*தொடர்பிழந்த இணைப்பு*]
4. ↑  Narayanamurthy is the first Sayaji Ratna, The Indian Express, 14-May-2013
5. ↑  BMA to confer Sayaji Ratna Award on Ratan Tata, The Times of India, 6-Apr-2014
6. ↑  Sayaji Ratna Award to Ratan Tata, The Times of India, 20-Aug-2015
7. ↑  Ratan Tata is conferred with Sayaji Ratna, Indian Express, 2-Dec-2015
8. ↑  Amitabh Bachchan to be given SRA
**சாய்பனிடுகள்** (Shaybanids) நடு ஆசியாவில் இருந்த பாரசீகமயமாக்கப்பட்ட துருக்கிய-மங்கோலிய அரசமரபினர் ஆவர். இவர்கள் தற்போதைய கசகஸ்தானின் பெரும்பாலான பகுதிகள், பெரும்பாலான உஸ்பெகிஸ்தான் மற்றும் தெற்கு உருசியாவின் பகுதிகள் ஆகியவற்றை 15ஆம் நூற்றாண்டில் ஆட்சி செய்தனர். இவர்கள் செங்கிஸ் கானின் பேரனும், சூச்சியின் ஐந்தாவது மகனுமாகிய சிபனின் வழிவந்தவர்களாவர். 14ஆம் நூற்றாண்டின் நடுப்பகுதி வரை சிபனின் அண்ணன்களாகிய படு கான் மற்றும் ஓர்டா கானின் வழித்தோன்றல்களான உஸ்பெக் கான் போன்றோரின் ஆட்சியை ஏற்றுக்கொண்டனர். உரல் மலைகளுக்கு தென்கிழக்கே இருந்த சாம்பல் நாடோடிக் கூட்டத்தை (உஸ்பெக்கியர்) சாய்பனிடுகள் வழி நடத்தினர். 1282ஆம் ஆண்டு இஸ்லாம் மதத்திற்கு மாறினர். இந்த கானரசானது அதன் அதிகபட்ச பரப்பளவின் போது தற்போதைய ஆப்கானிஸ்தான் மற்றும் நடு ஆசியாவின் மற்ற பகுதிகளை தன்னகத்தே கொண்டிருந்தது.

14ஆம் நூற்றாண்டின் பெரிய உள்நாட்டுப் போர்களின் போது படு மற்றும் ஓர்டாவின் வழித்தோன்றல்கள் இறந்து போனபோது அப்துல் காதிர் கான் தலைமையிலான சாய்பனிடுகள் சூச்சியின் ஒரே உண்மையான வழித்தோன்றல்களாக தங்களை அறிவித்துக் கொண்டனர். சூச்சியின் பெரிய உளூஸ் தங்களுக்குத்தான் என கூறினர். அந்நேரத்தில் சூச்சியின் உளூஸானது சைபீரியா மற்றும் கசகஸ்தானின் பகுதிகளையும் தன்னகத்தே கொண்டிருந்தது. சாய்பனிடுகளின் எதிரிகள் துகாய்-தைமூரிய அரசமரபினர் ஆவர். அவர்கள், சூச்சியின் 13ஆவது மகனுக்கும் ஒரு காமக்கிழத்தியருக்கும் பிறந்தவர்கள் என தங்களைப் பற்றி கூறினர். பல ஆண்டுகள் ஏற்பட்ட சண்டைகளானது பெரிய நாடோடிக் கூட்டம் மற்றும் ஐரோப்பாவில் அதன் வழிவந்த அரசுகள் குறிப்பாக கசன், அசுதிரகான் மற்றும் கிரிமிய கானரசுகள் ஆகியவற்றின் அதிகாரத்தை துகாய்-தைமூரியர்களின் கையில் கொடுத்தது.

உசாத்துணை
---------

1. ↑  *Introduction: The Turko-Persian tradition*, Robert L. Canfield, **Turko-Persia in Historical Perspective**, ed. Robert L. Canfield, (Cambridge University Press, 1999), 19.
2. ↑  "Welcome to Encyclopaedia Iranica".
3. ↑  *Shibanids*, R.D. McChesney, **The Encyclopaedia of Islam**, Vol. IX, ed. C. E. Bosworth, E. Van Donzel, W. P. Heinrichs AND G. Lecomte, (Brill, 1986), 428;"*SHIBANIDS, a Mongol dynasty of Central Asia, the agnatic descendants of Shiban, the fifth son of Djoci son of Cinggis Khan*".
4. ↑  Rene Grousset, *The Empire of the Steppes*, transl. Naomi Walford, (Rutgers University Press, 1970), 478.
**சாய்பாபா காலனி** (*Sai Baba colony*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். 1939 ஆம் ஆண்டில் இப்பகுதியில் சாய்பாபா கோயில் ஒன்று தோற்றுவிக்கப்பட்டது. தென்னிந்தியாவின் முதல் சாய்பாபா கோயிலான இக்கோயில் (தென்னிந்தியாவின் சீரடி என்றும் இக்கோயில் அழைக்கப்படுகிறது) அமைந்துள்ளதின் காரணமாக இப்பகுதி, சாய்பாபா காலனி என்ற பெயரைப் பெற்றது. சாய்பாபா காலனியில் தமிழ்நாடு அரசின் நகராட்சி நிர்வாகத் துறையின் கீழ் இயங்கும் நகரியல் பயிற்சி மைய வளாகம் ஒன்று உள்ளது.

அமைவிடம்
--------

கடல் மட்டத்திலிருந்து சுமார் 462 மீட்டர் உயரத்தில் அமைந்துள்ள சாய்பாபா காலனியின் புவியியல் ஆள்கூறுகள் 11°01'25.7"N 76°56'42.7"E (அதாவது, 11.023800°N 76.945200°E) ஆகும்.

அருகிலுள்ள ஊர்கள்
-----------------

கோயம்புத்தூர், காந்திபுரம், டாடாபாத், ஆர். எஸ். புரம், கவுண்டம்பாளையம், கணபதி, ஆவாரம்பாளையம், பாப்பநாயக்கன் பாளையம், பீளமேடு ஆகியவை சாய்பாபா காலனிக்கு அருகிலுள்ள முக்கிய ஊர்களாகும்.

போக்குவரத்து
------------

### சாலைப் போக்குவரத்து

சாய்பாபா காலனியில் பேருந்து நிலையம் ஒன்று உள்ளது. ரூ.50 கோடியே 93 இலட்சம் மதிப்பீட்டில், சாய்பாபா காலனி சந்திப்பில் சுமார் 1.14 கி.மீ. நீளத்தில் மேம்பாலம் அமைக்கத் திட்டமிடப்பட்டுள்ளது.

### தொடருந்து போக்குவரத்து

சாய்பாபா காலனியிலிருந்து சுமார் 4 கி.மீ. தூரத்தில் இருக்கும் கோயம்புத்தூர் சந்திப்பு தொடருந்து நிலையம் எப்போதும் பரபரப்புடன் காணப்படும் ஒரு தொடருந்து நிலையம்.

### வான்வழிப் போக்குவரத்து

இங்கிருந்து சுமார் 13 கி.மீ. தொலைவில் கோயம்புத்தூர் பன்னாட்டு வானூர்தி நிலையம் அமைந்துள்ளது.

கல்வி
-----

### பள்ளிகள்

வி. வி. வாணி வித்யாலயா (மெட்ரிகுலேஷன் மேல்நிலைப் பள்ளி), அங்கப்பா சீனியர் மேல்நிலை சி. பி. எஸ். இ. பள்ளி, லிசியுக்ஸ் (Lisieux) மெட்ரிகுலேஷன் மேல்நிலைப் பள்ளி ஆகியவை சாய்பாபா காலனியிலுள்ள முக்கிய பள்ளிகளாகும்.

பொழுதுபோக்கு
------------

### பூங்கா

பொழுதுபோக்கிற்காக மக்கள் இங்குள்ள பாரதி பூங்கா வந்து செல்லுகின்றனர்.

அரசியல்
-------

சாய்பாபா காலனியானது, கோயம்புத்தூர் மக்களவைத் தொகுதிக்கு உட்பட்டதாகும். மக்களவைத் தொகுதி உறுப்பினராக பி.ஆர். நடராஜன், 2019ஆம் ஆண்டு நடத்தப்பட்ட தேர்தலில் வெற்றி பெற்றார். மேலும், இப்பகுதி, கோயம்புத்தூர் வடக்கு (சட்டமன்றத் தொகுதி) சார்ந்தது. சட்டமன்றத் தொகுதி உறுப்பினராக அம்மன் கே. அர்ஜூனன், 2021 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  "தென்னிந்தியாவின் சீரடி.. கோவை சாய்பாபா கோவிலில் சிறப்பு பூஜைகள்". *News18 Tamil*. 2022-06-15. 2022-12-02 அன்று பார்க்கப்பட்டது.
2. ↑  "ரோட்டோரம் மாநகராட்சி மரங்களை...வெட்டி முறிக்கிறாங்க! வருவாய்த்துறையோ ரொம்ப சுறுசுறுப்பு - Dinamalar Tamil News" (in ta). 2022-11-23. .
3. ↑  பாசு (in ta). *நம்ம ஊரு கோவை – கட்டுரைகள்*. Free Tamil Ebooks. .
4. ↑  மாலை மலர் (2022-11-06). "சிங்காநல்லூர்-சாய்பாபா காலனி- காளப்பட்டி 3 புதிய மேம்பாலங்கள்". *www.maalaimalar.com*. 2022-12-01 அன்று பார்க்கப்பட்டது.
நீதித் தலைவர்கள் நூலின்படி சவுலின் ஒன்றிணைந்த முடியாட்சிக்கு முன்பு இசுரயேலர் கோத்திரங்கள் நீதித் தலைவர்கள் என்பவர்களின் கீழ் கூட்டுக் குழுவாக வாழ்ந்தனர். ஆயினும் நீதித் தலைவர் அபிமெலேக் முதலாவது இசுரேலிய அரசராக அறிவிக்கப்பட இருந்தார். ஆகவே அவர் தூபால் போரில் கொல்லப்படும் வரை இசுரவேலை நீதி செய்து ஆண்டார். ஏறக்குறைய கி.மு. 1020 இல் வெளியாரின் பாரிய அச்சுருத்தலால் இசுரயேலர் கோத்திரங்கள் ஒன்றிணைந்த முடியாட்சியை உருவாக்க ஐக்கியப்பட்டனர். சாமுவேல் பெஞ்சமின் கோத்திரத்தைச் சேர்ந்த சவுலை கிட்டத்தட்ட கி.மு. 1026 இல் முதலாவது இசுரவேலின் அரசனாக அபிஷேகம் செய்தார். ஆனால் தாவீது கிட்டத்தட்ட கி.மு. 1009–1000 இல் பலமான ஒன்றிணைந்த இசுரயேலிய முடியாட்சியை உருவாக்கினார். 

தாவீது அரசர் கி.மு. 1006 இல் நாட்டின் தலைநகராக எருசலேமை ஏற்படுத்தினார். இதற்கு முன் எபிரோன் தாவீதிற்குக் கீழ்ப்பட்ட யூத மற்றும் பெஞ்சமினின் தலைநகராகவும், கிப்பா சவுலுக்குக் கீழ்ப்பட்ட ஐக்கிய முடியாட்சி தலைநகராகவும் இருந்தது.

உசாத்துணை
---------

1. ↑

| * பா
* உ
* தொ
விவிலிய, வரலாற்று இசுரயேலர் |
| --- |
| 
* இசுரயேல் மக்கள் / இசுரயேலின் பனிரெண்டு குலங்கள்
* இழந்த பத்துக் குலங்கள்

 |
| 
* w:en:History of ancient Israel and Judah
* இசுரேல் தேசம்
* ஒன்றிணைந்த முடியாட்சி
* வட அரசு
* தென் அரசு

 |
| 
* டனாக்
* விவிலியம்
* எபிரேய வேதாகமம்
* பழைய ஏற்பாடு
* w:en:Historicity of the Bible

 |
**இசுரான்லி கிப்பன்சு விபரப்பட்டியல்** என்பது, ஸ்டான்லி கிப்பன்ஸ் லிலிட்டெட் என்னும் ஐக்கிய இராச்சியத்தைச் சேர்ந்த நிறுவனத்தால் வெளியிடப்படும் ஒரு தபால்தலை விபரப்பட்டியல் ஆகும். இது உலகில் வெளியிடப்படும் எல்லாத் தபால்தலைகளையும் அவற்றின் தொடக்க காலத்திலிருந்து பட்டியல் இடுகிறது. 

  

முதலாவது ஸ்டான்லி கிப்பன்ஸ் விபரப்பட்டியல் நவம்பர் 1865 ஆம் ஆண்டில் வெளியிடப்பட்டு மாதம் ஒருமுறை வெளிவந்தது. இப்பொழுது இந் நிறுவனம், நாடுகள், பிரதேசங்கள், சிறப்பு வகைகள் போன்ற அடிப்படைகளில் பல விபரப்பட்டியல்களை வெளியிட்டு வருகிறது. இவற்றுட் பல ஒவ்வொரு ஆண்டும் திருத்தி வெளியிடப்படுவதுடன், தபால்தலை சேகரிப்பாளருக்கு வேண்டிய பல தகவல்களையும் உள்ளடக்கி இருக்கின்றன. 

  

ஸ்டான்லி கிப்பனின் முழு உலகத்துக்கான விபரப்பட்டியல் உலகின் எல்லாநாடுகளிலும் வெளியிடப்பட்ட தபால்தலைகள் பற்றிய விபரங்களைத் தருகிறது. ஐந்து தொகுதிகளாக வெளியிடப்பட்டுள்ள 2008 ஆம் ஆண்டுக்குரிய பதிப்பில் ஏறத்தாழ 474,000 தபால்தலைகள் பற்றிய விபரங்கள் அடங்கியுள்ளன. 

  

இதில் குறிப்பிடப்படும் விலைகள், குறிப்பிட்ட நேரத்தில் அவற்றை விற்கும் விலைகளுக்கான மதிப்பீடுகள் மட்டுமே. அவ்விலைகளைக் குறிப்பிட்ட தபால்தலைகளின் உண்மையான பெறுமதியாகக் கொள்ள முடியாது.

வெளியிணைப்புக்கள்
-----------------

* ஸ்டான்லி கிப்பன் இணைய விபரப்பட்டியல் பரணிடப்பட்டது 2008-03-08 at the வந்தவழி இயந்திரம்
**இசுராலினிசம்** என்பது சோவியத் ஒன்றியத்தின் 29 ஆண்டுகள் தலைவராக இருந்த யோசப் இசுராலினின் அரசியல் பொருளாதாரக் கொள்கைகளையும் அரசாட்சிக் முறைமையும் ஆகும். விரைவான தொழில்மயமாக்கம், ஐந்து ஆண்டுத் திட்டங்கள், சர்வதிகாரத் தலைவர், இரகசியக் காவல்துறை, மோசமான பரப்புரை, வன்முறையான அரசியல் ஒடுக்குமுறை போன்ற கூறுகளை இசுராலினிசம் கொண்டது.

கொள்கைகள்
---------

### தேசியங்கள்

தேசியம் என்றால் என்ன என்பதை வரையறை செய்வதிலும், தேசியங்களின் உரிமைகள் தொடர்பாகவும் இசுராலின் அதிகாரத்துக்கு வர முன்பும் பின்பும் முரணான கொள்கைகளை முன்னெடுத்தார். அதிகாரத்திற்கு வர முன்பு உருசிய மேலாண்மைக்கு எதிராகவும், தேசியங்களின் தன்னாட்சி உரிமைகளுக்கு ஆதரவாகவும் அவர் கருத்து முன்வைத்திருந்தார். இவரது Marxism and the National Question என்ற ஆக்கம் இந்த வகையில் முக்கியம் பெறுகிறுது. இது லெனனின் ஆதரவைப் பெற்ற ஆவணம் ஆகும். இருவரும் சேர்ந்து Declaration of Rights of Peoples of Russia என்ற சான்றுரையிலும் கையப்பம் இட்டுள்ளார்கள்.

இசுராலின் சோவியத் ஒன்றியத்தை தனது முழுமையான கட்டுப்பாட்டுக்குள் கொண்டு வந்த பின்னர் (1930 கள் தொடக்கம்) தேசியங்கள் தொடர்பான கொள்கைகள் நேர் எதிராக மாறின. தேசியங்கள் உருசிய சோவியத்துடன் ஒத்துப் போவது, நடுவன் அரசிற்கு கட்டுப்படுவது அவருக்கு முக்கியம் ஆகிற்று. உருசிய மொழியும் பண்பாடும் முதன்மை பெற்று, அவையே சோவியத் ஒன்றியத்தின் இணைப்புக் கூறுகளாக அவரால் முன்னிறுத்தப்பட்டன. இதனால் உருசியர் இல்லாத தேசியங்களை நசுக்குவதில் அவர் ஈடுபட்டார். இதன் ஒரு கோரமான ஒரு வெளிப்பாட யுக்ரேனிய மக்களை கட்டாயைப் பட்டினிப் படுகொலை செய்த கோலதமோர்.

### ஒரு நாட்டில் சமவுடமை

ஒரு நாட்டில் சமவுடமை என்பது சோவியத் ஒன்றியத்தை பாதுகாப்பதே முதன்மையானது என்ற நோக்கில் முன்னெடுக்கப்பட்ட கொள்கை ஆகும். எல்லா நாடுகளில் புரட்சி, தொழிலாளர் ஆட்சி தேவை என்ற அடிப்படை கோட்பாட்டில் இருந்து இந்தக் கொள்கை விலகுகிறது.

### Aggravation of class struggle under socialism

The theory of aggravation of the class struggle along with the development of socialism, a theoretical base supporting the repression of political opponents as necessary.
**செம்முடிக் கொக்கு** என்பது கொக்குகள் அனைத்தினும் மிகப்பெரிய கொக்கு. இது சப்பான் கொக்கு, மஞ்சூரியக் கொக்கு என்ற பெயர்களாலும் வழங்கப்படுகிறது. கொக்கினங்களில் இதுவே இரண்டாவது அரிதான கொக்கு. நன்கு வளர்ந்த நிலையில் இதன் உடல் வெண்ணிறமாகவும் இதன் தலையில் உள்ள தோல் சிவப்பு நிறத்தில் காணப்படும். இப்பறவை கோபமான நிலையிலோ அல்லது உணர்ச்சிவயப்பட்ட நிலையிலோ இருக்கையில் இச்சிவப்பு நிறமானது மேலும் சிவந்து காணப்படும்.

செம்முடிக் கொக்குஇந்த இனம் அளவில் பெரிய கொக்கினங்களுள் ஒன்று. சராசரியாக 158 செ.மீ உயரமும் 7.7 முதல் 10 கிலோ எடையும் இருக்கும்.

மாந்தப் பண்பாட்டில் செந்தலைக் கொக்கு
------------------------------------

### சீனத்தில்

சீனப் பண்பாட்டில் இக்கொக்கு நீண்ட வாழ்நாளுக்கும் இறவாத் தன்மைக்கும் குறியீடாக உள்ளது. இலக்கியங்களில் இறவாத் தன்மை பெற்றோர் கொக்கின் மீதமர்ந்து வருவதாக கூறப்படுகிறது.

### சப்பான்

சப்பானியப் பண்பாட்டில் இக்கொக்கு 1000 ஆண்டுகள் வாழ்வதாகக் கருதப்படுகின்றது.

### கொரியா

கொரியப் பண்பாட்டில் இக்கொக்கு நீண்ட ஆயுளுக்கும் தூய்மைக்கும் அமைதிக்கும் குறியீடாக உள்ளது. கொரிய நாணயமொன்றின் ஒரு புறம் இக்கொக்கு பொறிக்கப்பட்டுள்ளது.

மேற்கோள்கள்
-----------

1. ↑  BirdLife International (2021). "*Grus japoninensis*". *IUCN Red List of Threatened Species* **2021**: e.T22692167A175614850. doi:10.2305/IUCN.UK.2021-3.RLTS.T22692167A175614850.en.. பார்த்த நாள்: 1 January 2022.
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.
3. ↑  Huff, Jerry (2011). *Notes on Creation of Tsurumaru Logo*. unpublished: self. பக். 3.
1936ல் ஆர்.எம்.எஸ் குயீன் மேரி கப்பலில் கனடாவிலிருந்து பெரிய பிரித்தானியாவுக்கு அனுப்பப்பட்ட ஒரு பதிவு அஞ்சல்.
மின்னணு வரிக்குறியுடன், இந்தியாவில் இருந்து ஐக்கிய இராச்சியத்துக்கு அனுப்பப்பட்ட ஒரு பதிவுசெய்யப்பட்ட பொதி.
**பதிவு அஞ்சல்** என்பது, பல்வேறு நாடுகளில் உள்ள அஞ்சல் சேவைகள் வழங்கும் ஒரு சேவை ஆகும். இச்சேவையில், அனுப்புபவர், அனுப்பியதற்குச் சான்றாக பற்றுச்சீட்டொன்றைப் பெற்றுக்கொள்ள முடிவதுடன், தேவையெனில், குறித்த பொருள் உரிய இடத்தில் சேர்ப்பிக்கப்பட்டதா, அல்லது அதற்கான முயற்சி மேற்கொள்ளப்பட்டதா என்ற தகவல்களையும் பெற்றுக்கொள்ள முடியும். நாடுகளைப் பொறுத்து, இதில் கூடுதலான சேவைகளும் கிடைப்பது உண்டு. பொருள் எடுத்துச்செல்லப்படும் வழியில் எங்கெங்கே இருக்கிறது என்பதை அறியும் வகையில் பதிவுகள் மேற்கொள்ளப்படுவதும், சில வேளைகளில், இழப்புக்கான ;காப்புறுதிகள் வழங்கப்படுவதும் உண்டு.

பின்னணி
-------

முன்னர், பதிவு அஞ்சல் மனித முயற்சியாலான செயற்பாடாக இருந்தது. இது, கையால் குத்தும் முத்திரை, பதிவுச் சிட்டை போன்ற பல வகையான அஞ்சல் குறிகள் உருவாகக் காரணமாயிற்று. பல நாடுகள் பதிவு அஞ்சலுக்காக தனியான அஞ்சல் எழுதுபொருட்களையும், அஞ்சல் தலைகளையும் வெளியிட்டுள்ளன. தற்போது, பதிவு அஞ்சல் செயல்முறைகள் கணினிமயப்பட்டுள்ளன. அச்சிட்ட தொடர் இலக்கங்களைக் கொண்ட பழைய சிட்டைகளுக்குப் பதிலாக இப்போது வரிக்குறியீட்டுச் சிட்டைகள் பயன்படுகின்றன.

பொதுவாக, பொருளுக்கு வழமையான அஞ்சல் கட்டண வீதப்படி முன்கட்டணம் அறவிடப்பட்டு, அதற்குமேல் பதிவுக் கட்டணம் எனப்படும் கூடுதல் கட்டணமும் அறவிடப்படும். மேற்படி கட்டணம் செலுத்தியதும் அனுப்புபவருக்குப் பற்றுச்சீட்டு வழங்கப்படும். அத்துடன் தனித்துவமான எண் கொண்ட பதிவுச் சிட்டை ஒன்று கடிதத்தில் ஒட்டப்படும். கடிதம் அல்லது பொதி ஏதாவது அஞ்சல் பிரிப்பு அலுவலகங்களூடாக ஒரு அஞ்சலகத்தில் இருந்து இன்னொரு அஞ்சலகத்துக்குச் செல்கிறது. ஒவ்வொரு இடத்திலும் ஒரு பதிவேட்டில் கையொப்பம் இடப்படும். இறுதியாக இது உரியவரிடம் வழங்கப்பட்டு பெற்றுக்கொண்டதற்குச் சான்றாக அவரின் கையொப்பம் பெறப்படும். கணினிமயமாக்கம், வரிக்குறியீட்டுத் தொழில்நுட்பம் போன்றவற்றால் பெருமளவு பதிகைகள் எளிமையாக்கப்பட்டதோடு அனுப்புனரும், பெறுனரும், அனுப்பப்பட்ட பொருளின் நிலை குறித்து இணையம் மூலம் அறிந்துகொள்வதற்கான வசதிகளும் ஏற்பட்டுள்ளன.

பன்னாட்டு அளவில் பதிவு அஞ்சல்களின் பயன்பாடுக்கு 13 இலக்கங்களுடன் கூடிய எண்களையும், அதற்கொத்த வரிக்குறியீட்டையும் கொண்ட சிட்டைகள் தேவை. முதல் இரு எழுத்துக்கள் பதிவைக் குறிக்கிறது (பொதுவாக "RR"). இறுதி இரண்டு எழுத்துக்கள் பதிவு செய்யப்பட்ட பொருள் அஞ்சலில் இட்ட நாட்டைக் குறிப்பது. எடுத்துக்காட்டாக, RR913282511SG என்பது சிங்கப்பூரில் பதிவு செய்யப்பட்டது. RB5584847749CN சீனாவிலும், RR123456785KR கொரியாவிலும் பதிவு செய்யப்பட்டவை.

மேற்கோள்
--------

1. ↑  Mackay (1982), pp. 154–179, 296–366
2. ↑  "S10c-5 Identification of postal items - Part C: 13 character identifier for special letter products". Universal Postal Union. 2004-02-03. 2007-07-16 அன்று மூலம் (doc) பரணிடப்பட்டது. 2009-12-15 அன்று பார்க்கப்பட்டது.

உசாத்துணை
---------

* Joyce, Herbert (1893). *The History of the Post Office from Its Establishment Down to 1836*. London: Richard Bentley & Son. பக். 460. .
* James A. Mackay (1982). *Registered Mail of the British Isles*. Dumfries, Scotland: James A. Mackay. பக். 395.
**சிறியதே அழகு: மனிதனை முன்னிறுத்தும் பொருளாதாரம்** (*Small Is Beautiful: Economics As If People Mattered*), என்பது பிரித்தானியப் பொருளியல் வல்லுநர் இ. எஃபு. ஷூமாசர் எழுதிய கட்டுரைகளின் தொகுப்பு.

உலகத்திலிருக்கும் ஏழைகளுக்கு பெருந்தொழில் உற்பத்தி (Mass production) தேவையில்லை. பெருமளவு மக்கள் பங்கேற்கும் பொருள் உற்பத்தியே (Production by masses) அவர்களுக்குத் தேவை என்பதை வலியுறுத்துகிறார்.

சிறியதே அழகு எனும் சொல்லாடலை, பெருமூலதனமும் உயரிய தொழில்நுட்பமுமே மானுடத்தை முன்னெடுத்துச் செல்ல முடியும் என்ற மாயையை தகர்க்கப் பயன்படுத்துகிறார். ஆற்றல் பற்றாக்குறை, புவி வெப்பமயமாதல் குறித்த விழிப்புணர்வு எழ ஆரம்பித்த காலமாதலால், 1973ஆம் ஆண்டு வெளிவந்த முதற்பதிப்பு மேற்கத்திய பொருளாதார மேதைகளிடையே சலசலப்பை ஏற்படுத்தியது. வாதங்களும் எதிர் வாதங்களும் முன்னெடுத்து வைக்கப்பட்டன. 'The Times literary supplement' (தி டைம்ஸ் லிட்டெரி சப்பலிமென்ட்) இதழ் 'சிறியதே அழகு' நூலை இரண்டாம் உலகப்போருக்குப் பிந்தைய காலகட்டத்தில் வந்த வெளியீடுகளில் சமூகத்தின் சிந்தனை ஓட்டத்தில் தாக்கத்தை ஏற்படுத்திய சிறந்த 100 நூல்களில் ஒன்றாக வரிசைப்படுத்தியது.

தமிழில்
-------

தமிழில் இந்த நூல் எம். யூசுப் ராஜாவின் மொழிப்பெயர்பில் 2011 இல் எதிர் வெளியீடு பதிப்பகத்தினினால் **சிறியதே அழகு** என்ற பெயரில் முதல் பதிப்பாக வெளிவந்தது.

வெளி இணைப்புகள்
---------------

* Multiple translations of the essay Buddhist Economics from the E. F. Schumacher Society பரணிடப்பட்டது 2006-11-05 at the வந்தவழி இயந்திரம்
* Small Is Beautiful: An Introduction to E. F. Schumacher by Noah Enelow பரணிடப்பட்டது 2011-07-17 at the வந்தவழி இயந்திரம்
* "Sustainability / Enoughness" from Project Worldview
* Fifty Possible Ways to Challenge Over-Commercialism
* Beyond Simplicity: Tough Issues For A New Era by Albert J. Fritsch, SJ, PhD

1. ↑  "சிறியதே அழகு". *கட்டுரை*.. 25 செப்டம்பர் 2017 அன்று பார்க்கப்பட்டது. External link in `|publisher=` (உதவி)
**செந்தில் ராமமூர்த்தி** (பிறப்பு மே 17, 1974) ஒரு அமெரிக்கா நடிகர் ஆவார். சிக்காகோவில் தமிழ் தாய், தந்தையருக்குப் பிறந்த செந்தில் ராமமூர்த்தி சான் அன்டோனியோவில் வளர்ந்தார். அமெரிக்கத் தொலைக்காட்சியில் "ஹீரோஸ்" என்ற தொடரில் ஒரு மரபியல் அறிவியலாளராக நடித்துப் புகழ் அடைந்தார்.

தனிப்பட்ட வாழ்க்கை
------------------

அமெரிக்காவின் சிக்காகோ நகரில் இந்திய பெற்றோரிற்குப் பிறந்தார் செந்தில் ராமமூர்த்தி. இவரது தந்தையார் ஒரு கன்னட இனத்தவர் என்பதும் தாயார் தமிழ் இனத்தவர் என்பதையும் குறிப்பிடவேண்டும். செந்திலின் பெற்றோர்கள் வைத்தியர்களாக இருந்ததுடன் பெங்களூரில் இருந்து அமெரிக்காவிற்குக் குடிபெயர்ந்தார்கள். இவரிற்கு ஒரு சகோதரி உள்ளமையுடன் அந்த சகோதரியும் ஒரு வைத்தியராக பணிபுரிகின்றார். 1991 கீ நோட் பாடசாலையில் பட்டம் பெற்றார் செந்தில். ஒல்கா எனும் நடிகையை திருமணம் செய்த செந்திலுக்கு இரண்டு குழந்தைகள் இருக்கின்றனர்.

டப்ஸ் பல்கலைக்கழகத்தில் இணைந்து மருத்துவத் துறையில் தனது வாழ்க்கையை ஆரம்பித்தாலும் இடையில் நடிப்புத் துறையில் ஆர்வம் கொண்டு நடிப்புத்துறையில் கவனத்தைச் செலுத்தினார். 1999ம் ஆண்டு செந்தில் அவர்கள் வரலாறு துறையில் பட்டம் பெற்றார் என்பதையும் குறிப்பிட வேண்டும்.

தொழில்
------

ஆரம்பத்தில் நாடகத்துறையில் ஆர்வம் காட்டிய செந்தில் பிற்காலத்தில் ஹீரோஸ் எனும் தொலைக்காட்சித் தொடர் மூலம் உலகப் புகழ் பெற்றார். சென்னையைச் சேர்ந்த ஒரு மரபணு ஆராய்ச்சி செய்யும் ஒரு பேராசிரியராக இந்தப் பாத்திரத்தில் செந்தில் நடித்தார். ஆரம்பத்தில் இந்தப் பாத்திரம் 54 வயதான ஒருவருக்கே வடிவமைக்கப்பட்டிருந்தாலும் செந்திலின் திறமையைக் கண்டு இவரின் வயதிற்கு ஏற்றவாறு பாத்திரத்தை மாற்றியமைத்தனர் தயாரிப்பாளர்கள்.

வெளி இணைப்புகள்
---------------

* சர்வதேச திரைப்பட தரவுத் தளத்தில்
| சாய்சதுரத்திண்மம் |
| --- |
| சாய்சதுரத்திண்மம்சாய்சதுரத்திண்மம் |
| வகை | பட்டகம் |
| முகங்கள் | 6 சாய்சதுரங்கள் |
| விளிம்புகள் | 12 |
| உச்சிகள் | 8 |
| சமச்சீர்குலம் | *C**i*, [2+,2+], (1x) |
| பண்புகள் | குவிவு, zonohedron |

வடிவவியலில் **சாய்சதுரத்திண்மம்** (*rhombohedron*) என்பது ஆறு முகங்கள் கொண்டஒரு குவிவு திண்ம வடிவாகும். இது ஒரு சிறப்புவகை இணைகரத்திண்மம். இதன் ஆறு முகங்களும் சாய்சதுர வடிவில் அமைந்திருக்கும். பொதுவாக ஒரு சாய்சதுரத்திண்மத்தில் எதிரெதிர் சோடி முகங்கள் சர்வசம சாய்சதுரங்களாக அமையும்.

ஆறு சாய்சதுரமுகங்களில் உள்ள அனைத்து விரிகோணமற்ற கோணங்களும் சமமாகக் கொண்ட சாய்சதுரத்திண்மமானது மூன்றுகோண பட்டமுகத்திண்மம் (trigonal trapezohedron) என அழைக்கப்படும். அதாவது இந்த மூன்றுகோண பட்டமுகத்திண்மத்தில் ஆறுமுகங்களும் சர்வசம சாய்சதுரங்களாக அமைகின்றன. கனசதுரம், மூன்றுகோண பட்டமுகத்திண்மங்களில் ஒரு சிறப்புவகை.

| மூன்றுகோண பட்டமுகத்திண்மம் |
| --- |
| Trigonal trapezohedronTrigonal trapezohedron |

வெளி இணைப்புகள்
---------------

* Weisstein, Eric W. "Rhombohedron", *MathWorld*.
* "golden" rhombohedron
* "silver" rhombohedron
**பர்மா பசார்** எனப்படுவது மியன்மாரில் இருந்து நாடு திரும்பிய மியன்மார் தமிழர்களுக்காக தமிழக அரசு சென்னை நகரத்தில், மெரினா கடற்கரை ஒட்டிய, பாரிமுனை பகுதியில் அமைத்துக் கொடுத்த ஒரு சந்தைத் தொகுதி ஆகும். இது பாரிமுனை எனும் பகுதியில், சென்னைக் கடற்கரை தொடருந்து நிலையத்தின் எதிரில் உள்ளது. 1969ம் ஆண்டு தமிழக அரசினால் இந்த கடைத்தொகுதி அமைக்கப்பட்டது. சுமார் 200 கடைகளை ஒரு வரிசையில் கொண்டமைந்துள்ள இந்த கடைத்தொகுதி ஒரு கிலே மீட்டர் நீளமாக பகுதியில் அமைந்துள்ளது.

வரலாறு
------

பர்மா பஜாரானது 19ஆம் நூற்றாண்டின் இறுதியில் சென்னை சென்ட்ரல் ரயில் நிலையத்துக்கு அருகில் இருக்கும் கந்தசாமிக் கோவிலைச் சுற்றி இருந்துள்ளது. ஆனால் அது பர்மாபசார் என அப்போது அழைக்கப்படவில்லை. குஜிலி பஜார் என்ற பெயரில் இருந்துள்ளது. காரணம் அங்கு குஜிலி பாட்டுப் புத்தகங்கள் விற்கப்பட்டதால் அப்பெயர் பெற்றிருக்கலாம் என கருதப்படுகிறது. ஆங்கிலேயர் ஆட்சிக்காலமான அப்போது அது ‘தீவ்ஸ் பஜார்’ என்றும் அழைக்கப்பட்டது. காரணம் அங்கு முடிச்சவிக்கிகள் (ஜேப்படி திருடர்கள்) அதிகமாக இருந்ததுதான். இந்த ‘தீவ்ஸ் பஜார்’ பற்றி 1913இல் வெளியான ’விஷ்ணு ஸ்தல மஞ்சரி' இதழில் "வேடிக்கை பார்ப்பதிலேயே மனம் செலுத்தாமல் அப்போதுக்கப்போது தங்களுடைய ஜேபியிலும் மடியிலும் வைத்திருக்கும் பணப் பைகளைக் கவனித்து வர வேண்டும். இவ்விடத்தில் முடிச்சவிழ்க்கும் பேர்வழிகள் அதிகம் *என்று* மயிலை கொ. பட்டாபிராம முதலியார் *எழுதியுள்ளார். 1925ஆம் ஆண்டு வெளியான ‘பஞ்சாமிர்தம்’ இதழில் எழுத்தாளர் அ. மாதவையா இதைப்பற்றி விரிவாக எழுதியுள்ளார்.* 

1960களில் பர்மாவிலிருந்து வந்த அகதிகளுக்கு அங்கு அரசாங்கம் இடம் ஒதுக்கியதால், அன்று முதல் அது பர்மா பஜார் என்று அழைக்கப்படுகிறது. இந்த பஜாரில் உள்ள வணிகர்களின் நலனுக்கான அமைப்பாக 1966 ஆம் ஆண்டு முதல் பர்மா தமிழர் மறுமலர்ச்சி சங்கம் இயங்கிவருகிறது.

பஜார்
-----

சென்னை கடற்கரை ரயில் நிலையம் அருகே சுமார் ஒரு கிலோமீட்டர் நீளத்துக்கு இந்த பஜார் உள்ளது. பஜாரில் சுமார் 200 கடைகள் உள்ளன. தொடர்வண்டி நிலையத்தில் இருந்து பல பயணிகள் தொடர்ந்து வெளியே வருவதால், சந்தை எல்லா நேரங்களிலும் பரப்பரப்பாகவே இருக்கிறது.   ஒரு வாரத்துக்கு 100,000 க்கும் மேற்பட்ட மக்கள் இந்தப் பாதையைக் கடந்து செல்லுகிறார்கள் என மதிப்பிடப்பட்டுள்ளது.

2017 ஆண்டு மதிப்பீட்டில், இங்கு உள்ள 600க்கும் மேற்பட்டக் கடைகள் உள்ளதாகவும், அதில் 5,000க்கும் மேற்பட்டவர்கள் வேலை செய்கின்றனர் எனப்படுகிறது.

மேற்கோள்கள்
-----------

1. ↑  முகமது ஹுசைன் (4 ஆகத்து 2018). "குஜிலிப் பாட்டுத் தெரு". *கட்டுரை*. இந்து தமிழ். 6 ஆகத்து 2018 அன்று பார்க்கப்பட்டது.
2. 1 2  "Buzz hour". *The Hindu*. 9 May 2007. Archived from the original on 23 மார்ச் 2008.. பார்த்த நாள்: 16 Mar 2014.
3. ↑  Sanjay Vijayakumar, Sangeetha Kandavel (29 June 2017). "Chennai’s grey markets remain fuzzy about GST". *The Hindu* (Chennai: The Hindu).. பார்த்த நாள்: 2 July 2017.
**ஜீவசமாதி** என்பது சித்தர்கள் தங்களுடைய இறப்பிற்கான காலத்தினை முன்பே அறிந்துகொண்டு அக்காலத்தில் மண்ணில் சமாதியை அமைத்து அதில் இருந்துகொள்கின்றனர். உயிருடன் சமாதிக்குள் புகுவதால் ஜீவசமாதி என்கின்றனர். இவ்வாறு ஜீவசமாதியடைந்த சித்தர்களுக்கு அவ்விடங்களில் ஆலயங்கள் அமைக்கப்பட்டு வழிபடப்படுகின்றன.

சொல்விளக்கம்
------------

ஜீவனுள்ள சமாதி என்று பொருள்படும்படி ஜீவசமாதி என அழைக்கின்றனர்.

கோராக்கர் சித்தர் எட்டு இடங்களில் ஜீவசமாதி அடைந்துள்ளார்.

பெரும்பாலான சித்தர்களின் ஜீவசமாதிகளில் சிவலிங்கம் பிரதிஸ்டை செய்யப்படுகிறது. அச்சிவலிங்கத்திற்கு முன்பு நந்தியும் வைக்கப்படுகிறது. பின்நாட்களில் சித்தர்களின் சியர்கள் விரும்பி அந்த நந்தியின் கீழ் சமாதியாகின்றனர்.

காட்டுப்புத்தூர் நாராயண பிரம்மேந்திரர் ஜீவசமாதி அடைந்த மடத்தில், அவருக்கு நேராக உள்ள நந்தியின் கீழ் நாராயண பிரம்மேந்திரரின் சிஸ்யை சமாதி அமைந்துள்ளது.

பதினெட்டு சித்தர்களின் ஜீவசமாதிகள்
----------------------------------

* அகஸ்தியர் - திருவனந்தபுரம்
* கொங்கணர் - திருப்பதி
* சுந்தரனார் - மதுரை
* கரூவூரார் - கரூர்
* திருமூலர் - சிதம்பரம்
* தன்வந்திரி - வைதீஸ்வரன்கோவில்
* கோரக்கர் - பொய்யூர்
* குதம்பை சித்தர் - மாயவரம்
* இடைக்காடர் - திருவண்ணாமலை
* இராமதேவர் - அழகர்மலை
* கமலமுனி - திருவாரூர்
* சட்டமுனி - திருவரங்கம்
* வான்மீகர் - எட்டிக்குடி
* நந்திதேவர் - காசி
* பாம்பாட்டி சித்தர் - சங்கரன்கோவில்
* போகர் - பழனி
* மச்சமுனி - திருப்பரங்குன்றம்
* பதஞ்சலி - திருப்பட்டூர்

ஆதாரங்கள்
---------

1. ↑  "- ஜீவசமாதி பற்றி அனைவரும் அறிந்து கொள்ள வேண்டிய அற்புதமான தகவல்".
2. ↑  "எட்டு இடங்களில் ஜீவசமாதி..."
[*தொடர்பிழந்த இணைப்பு*]

வெளி இணைப்புகள்
---------------
**ஜீவ்ரம் பவானிசங்கர் ஜோசி** ( Jivram Bhavanishankar Joshi ஜூலை 1905 - 2004) என்பவர் குஜராத்தி சிறுவர் இலக்கியத்தின் ஆசிரியர் ஆவார்.

வாழ்க்கை
--------

இவர் ஜூலை 6, 1905இல் குசராத்,அம்ரேலி மாவட்டம், கரணி எனும் கிராமத்தில் பிறந்தார். இவரது பெற்றோர் சந்த்கோபன்- பவானி சங்கர் ஆவர். இவரும் இவரது சகோதரரும் பனோசரா கிராமத்தில் கல்வி பயின்றனர். இவர் மூன்றாம் வகுப்பு படிக்கும் போது இவரது தந்தை இறந்தார். சிறு வயதிலேயே சௌவுராஷ்டிராவிலிருந்து அகமதாபாத் சென்றார். அகமதாபாத்தில் மூன்று நுழைவாயிகளுக்கு அருகிலுள்ள பால்வந்த்ரே தாகூரின் தனியுரிம பள்ளியில் கல்வி பயின்றார். ராம்நாராயண் வி. பதக்கின் வீட்டில் சமையல்காரராக பணியாற்றினார். 1927 இல் காஷியில் சமஸ்கிருதம் மற்றும் ஆங்கில மொழிகளைப் பயின்றார்.

குஜராத்தின் அகமதாபாத்தில் 2004 இல் காலமானார்.[]

படைப்புகள்
----------

ஜோஷி குழந்தைகளுக்காக ஏராளமான இலக்கியங்களை எழுதினார். இவர் பல கற்பனைக் கதாபாத்திரங்களை உருவாக்கினார். *மியா புஸ்கி, சாகோ மாகோ, சேல் சாபோ, அடுகியோ தாதுக்கியோ* போன்ற கதாப்பத்திரங்கள் குழந்தைகளிடையே பிரபலமானது. *மியா புஸ்கியின்* 30 அத்தியாயங்கள், *சாகோ மாகோவின்* 10 அத்தியாயங்கள், *சேல் சாபோவின்* 10 அத்தியாயங்கள், *அடுகியோ தாதுக்கியோவின்* 10 அத்தியாயங்கள் போன்ற தொடர் அத்தியாயங்களை இவர் எழுதினார். மியான் புஸ்கி முதன்முதலில் 1946 இல் வெளியானது. இவரது *தபா பட், ராணி சதுரா, ராஜா விக்ரம்* ஆகியோரின் கதைகளும் பிரபலமாக உள்ளன.

2008 ஆம் ஆண்டில் *அடுகியோ தாதுக்கியோ அனே கலு ஜாதுகர்* ஆகிய கதாப்பாத்திரங்கள் திரைப்படங்களாக வெளியாகின. மியா புஸ்கி கதாபாத்திரங்கள் நாடகங்கள், தொலைக்காட்சி தொடர்களாக வெளியாகின.

மேற்கோள்கள்
-----------

1. ↑  P. B. Mangla; Indian Library Association (1985). *Building Library Collections and National Policy for Library and Information Services: Seminar Papers, Thirtieth All India Library Conference, Rajasthan University, Jaipur, January 28-31, 1985*. Indian Library Association. பக். 494. .
2. ↑   *International Companion Encyclopedia of Children's Literature*. .
3. 1 2   *Children's literature in Indian languages*. .
4. ↑   *The Indian P.E.N.*. .
5. ↑  "સવિશેષ પરિચય: જીવરામ જોશી, ગુજરાતી સાહિત્ય પરિષદ". *Jivram Joshi, Gujarati Sahitya Parishad* (குஜராத்தி). 17 March 2015 அன்று பார்க்கப்பட்டது.
6. ↑  "Straight from the art". *India Today*. 13 February 2008. 17 March 2015 அன்று பார்க்கப்பட்டது.
7. ↑  "Will literary adaptations make a comeback on TV?". *The Times of India*. 29 July 2014. 17 March 2015 அன்று பார்க்கப்பட்டது.